อยากสอบถามคุณว่า นิ่วที่กรวยไต มันสามารถทำให้เกิดอาการการปวดร้าวลึกลงมาถึงท้องน้อย บั้นเอวด้านหลัง รู้สึกหน่วงๆที่ท้องส่วนล่าง นี่คืออาการของนิ่วที่กรวยไตหรือป่าวครับมีอาการมาเดือนนึงแล้ว อัลตร้าซาวน์มา 2 โรงพยาบาลไม่พบอะไรผิดปกติและไม่พบนิ่ว(เข้าใจว่าน่าจะอยู่ที่skill ของ อัลตร้าซาวนด์ของแต่ละท่านด้วย) แต่ตรวจปัสสาวะทุกครั้งจะพบ RBC ทุกครั้ง และ บางครั้งเจอ WBCแต่มี โรงพยาบาลนึง มาตรวจร่างกายที่ทำงาน แล้วพบนิ่ว 2 เม็ดขนาด 2 มิลลิเมตรที่กรวยไตด้านขวา (ซึ่งอาการปวดของผมที่กล่าวมาคือด้านขวา) แต่เข้าใจว่าขนาด 2 มิลลิเมตรที่กรวยไต มันจะทำให้เกิดอาการปวดหน่วง ร้าวลึกมาที่ท้องน้อยแลัวร้าวไปบั้นเอวด้านหลังได้หรือป่าวครับ?ไม่รู้จะไป โรงพยาบาลไหนแล้ว เพราะน่าจะวินิจฉัยตามภาพอัลตร้าซาวนด์ตอนนี้กำลังขอรูปอัลตร้าซาวด์ ของ โรงพยาบาลที่ 3 อยู่
สวัสดีค่ะ นิ่วในไตนั้น หากมีขนาดเล็ก อาจไม่มีอาการอะไรก็ได้ ในกรณีที่มีอาการ ก็จะได้แก่- ปวดหลังหรือช่องท้องส่วนล่างข้างใดข้างหนึ่ง โดยจะปวดเสียด ปวดบิดเป็นพักๆ คล้ายปวดท้องประจำเดือน แต่อาจปวดนานเป็นชั่วโมง หรือเป็นวัน อาจร่วมกับมีอาการคลื่นไส้ อาเจียน- ปัสสาวะอาจมีลักษณะขุ่นแดง หรือบางครั้งอาจมีนิ่วก้อนเล็กๆ หรือมีเม็ดทรายปนออกมากับปัสสาวะด้วย- ถ้าก้อนนิ่วตกลงมาที่ท่อไตจะมีอาการปวดในท้องรุนแรง และหากมีการติดเชื้อร่วมด้วย จะปวดท้องพร้อมกับมีไข้สูง หนาวสั่นทั้งนี้ หากได้ตรวจอัลตราซาวด์แล้วพบนิ่วขนาด 2 มิลลิเมตร จำนวน 2 อันที่ไตขวา ไม่น่าทำให้มีอาการ เพราะมีขนาดที่เล็กมาก ยกเว้นว่านิ่วเกิดการตกลงมาในท่อไต ก็จะทำให้มีอาการปวดในท้อง ปวดหลังมากได้ดังกล่าวไปหากการตรวจอัลตราซาวด์จากโรงพยาบาลแต่ละแห่ง ผลออกมาไม่เหมือนกัน อาจต้องใช้วิธีการตรวจอื่นๆ ที่แม่นยำขึ้น เช่น การเอ๊กซเรย์คอมพิวเตอร์ และอาจมีการใช้วิธีการถ่ายภาพรังสีไตด้วยการฉีดสารทึบรังสี เพื่อวิเคราะห์สาเหตุการเกิดนิ่วในไตด้วย ดังนั้น อาจต้องปรึกษาแพทย์ว่าจะต้องมีการตรวจเพิ่มเติมต่อไปหรือไม่ค่ะ